આજે ૨૧ મી જૂન વિશ્વ યોગ દિનની ઉજવણી ભરૂચ જી.એન.એફ.સી. ટાઉનશીપ ખાતે ભવ્‍યાતિભવ્‍ય રીતે કરવામાં આવી હતી. વહેલી સવારથી જી.એન.એફ.સી. ખાતે મહાનુભાવો સહિત બાળકો અને પ્રબુધ્‍ધ નાગરિકોએ પ્રવેશ મેળવ્‍યો હતો અને અંદાજે ૧૨૦૦૦ જેટલાં લોકોએ સંગીતના તાલે યોગામાં ભાગ લીધો હતો. આ વિશ્વ યોગ દિનની ઉજવણીના ભાગરૂપે ભરૂચ જી.એન.એફ.સી. ખાતે યોજાયેલા કાર્યક્રમમાં સહકાર વિભાગના રાજ્‍ય મંત્રીશ્રી ઇશ્વરસિંહ પટેલ, ભરૂચના ધારાસભ્‍યશ્રી દુષ્‍યંતભાઇ પટેલ, પૂર્વ મંત્રીશ્રી ખુમાનસિંહ વાંસીયા, નગરપાલિકાના પ્રમુખશ્રી આર.વી.પટેલ, જિલ્લા આગેવાનશ્રી યોગેશભાઇ પટેલ, જિલ્લા કલેક્‍ટરશ્રી સંદિપ સાંગલે, જિલ્લા વિકાસ અધિકારીશ્રી ક્ષિપ્રા અગ્રે, જિલ્લા પોલીસ વડાશ્રી સંદિપ સીંગ સહિત મહાનુભાવો ઉપસ્‍થિત રહ્‍યા હતા. પ્રારંભે સહકાર વિભાગના...